EkBass/fiwiki-20250220-pages-articles huggingface dataset:
Dan Lilker

Dan "Danny" Lilker (s. 18. lokakuuta 1964) on yhdysvaltalainen basisti. Lilker perusti Anthraxin yhdessä Scott Ianin kanssa 1981 ja soitti yhtyeen ensimmäisellä, vuonna 1984 julkaistulla Fistful of Metal -albumilla. Lilker erosi Anthraxista kolme päivää ennen albumin julkaisua. Hän aloitti samana vuonna uudessa Nuclear Assault -yhtyeessä. Lilker perusti vuonna 1990 deathgrindin pioneereihin kuuluvan Brutal Truthin, joka jatkoi toimintaansa vuoteen 1999. Lisäksi Lilker on tullut tunnetuksi Stormtroopers Of Deathin jäsenenä. == Yhtyeet == *Anthrax (1981–1984) *Nuclear Assault (1984–) *Stormtroopers Of Death (1985–) *Brutal Truth (1990–1999) Luokka:Anthraxin jäsenet Luokka:Yhdysvaltalaiset metallimusiikin basistit Luokka:Vuonna 1964 syntyneet Luokka:Elävät henkilöt
GT Bicycles

GT Bicycles on yhdysvaltalainen polkupyörävalmistaja. Gary Turner perusti yrityksen yhdessä Richard Longin kanssa vuonna 1979. Yritys yhdistyi toisen polkupyörävalmistajan Schwinnin kanssa vuonna 1998, mutta yhteisyritys joutui konkurssiin vuonna 2001, jolloin sen otti haltuun Pacific Cycle. Dorel Industries taas osti Pacific Cyclesin vuonna 2004. Yritys on erikoistunut lähinnä maastopyörien valmistamiseen. GT:n maastopyörät tunnistaa ainutlaatuisesta rakenteestaan. GT:n rungoissa takahaarukan yläputket kiinnittyvät rungon vaakaputkeen, eivätkä normaaliin tapaan vaakaputken ja pystyputken risteyskohtaan. ==Aiheesta muualla== *Yrityksen kotisivut Luokka:Yhdysvaltalaiset polkupyörävalmistajat
The Ultra Zone

The Ultra Zone on kitaristi Steve Vain vuonna 1999 ilmestynyt sooloalbumi. Kappaleista puolet on instrumentaalisia ja lopuissa jonkin verran laulua. == Kappaleluettelo == #The Blood & Tears 04:25 (instrumental) #The Ultra Zone 04:51 (instrumental) #Oooo 05:10 (instrumental) #Frank 05:08 (instrumental) #Jibboom 03:45 (instrumental) #Voodoo Acid 06:24 #Windows To The Soul 06:24 #The Silent Within 05:01 #I'll Be Around 04:56 #Lucky Charms 06:43 (instrumental) #Fever Dream 06:03 (instrumental) #Here I Am 04:12 #Asian Sky 05:34 == Lähteet == * http://www.guitar9.com/ultrazone.html Ultra Zone, The Ultra Zone, The
Will Arnett

thumb|Will Arnett vuonna 2012. William "Will" Emerson Arnett (s. 4. toukokuuta 1970 Toronto, Ontario, Kanada) on kanadalainen näyttelijä, joka tunnetaan parhaiten "GOB" Bluthin roolista tv-sarjasta Sukuvika. Sen lisäksi hän on esiintynyt lukuisissa elokuvissa. Arnett on myös esiintynyt lukuisten televisio- ja radiomainosten kertojaäänenä, muun muassa General Motorsin GMC- lavapakettiautojen ja kaupunkimaastureiden mainoksissa. Sen lisäksi hän tehnyt lukuisia äänirooleja muun muassa elokuvassa Rottatouille ja Lego-elokuvissa. Ranskankielistä koulua käynyt Will Arnett osaa sujuvasti ranskaa. Hän oli naimisissa vuosina 1994–1995 näyttelijä Penelope Ann Millerin kanssa. Vuonna 2003 Arnett meni naimisiin koomikko-näyttelijä Amy Poehlerin kanssa, jonka kanssa hänellä on kaksi lasta. Poehler ja Arnett ovat näytelleet usein yhdessä, muun muassa vuoden 2007 elokuvassa Hokkarihemmot. He muuttivat erilleen vuonna 2012, ja Arnett haki avioeroa huhtikuussa 2014.Will Arnett Files for Divorce From Amy Poehler 19 Months After Split 16.4.2014 Us Weekly. Viitattu 7.3.2016 == Lähteet == == Aiheesta muualla == * * Will Arnett NNDB:ssä * Will Arnett RottenTomatoesissa Luokka:Kanadalaiset televisionäyttelijät Luokka:Kanadalaiset elokuvanäyttelijät Luokka:Vuonna 1970 syntyneet Luokka:Elävät henkilöt
Stiff Upper Lip Tour

Stiff Upper Lip Tour oli rockyhtye AC/DC:n maailmankiertue, joka vieraili Suomessa kolme kertaa vuosina 2000-2001. Kiertue alkoi 1. elokuuta 2000 Grand Rapidsistä Michiganista Yhdysvalloissa ja päättyi Kölnissä Saksassa 8. heinäkuuta 2001. Kaiken kaikkiaan yhtye kiersi maailmaa 11 kuukautta ja 8 päivää, minkä aikana he ehtivät soittaa 145 konserttia. == Stiff Upper Lip Tour Suomessa == Kesällä 2001 AC/DC esiintyi Helsingin Olympiastadionilla yli 30 000 maksaneelle katsojalle. Tämä oli ensimmäinen kerta, kun AC/DC esiintyi ulkoilmakonsertissa Suomessa. Kiertueen kaksi aiempaa Suomen konserttia järjestettiin vuonna 2000 Helsingissä Hartwall Areenalla ja Turussa Elysé Areenalla. Olympiastadionilla lämmittelijänä oli George Thorogood & The Destroyers. ===Olympiastadionilla esitetyt kappaleet=== * Stiff Upper Lip * You Shook Me All Night Long * Problem Child * Thunderstruck * Hell Ain’t a Bad Place to Be * Hard as a Rock * Shoot to Thrill * Rock and Roll Ain't Noise Pollution * What Do You Do for Money Honey * Bad Boy Boogie * Hells Bells * Up to My Neck in You * The Jack * Back in Black * Dirty Deeds Done Dirt Cheap * Highway to Hell * Whole Lotta Rosie * Let There Be Rock * T.N.T * For Those About to Rock Luokka:AC/DC Luokka:Vuoden 2000 konserttikiertueet Luokka:Vuoden 2001 konserttikiertueet
Vampeta

Marcos André Batista Santos pelaajanimeltään Vampeta (s. 13. maaliskuuta 1974 Nazaré das Farinhas, Brasilia) on brasilialainen jalkapalloilija. Hän voitti maailmanmestaruuden vuonna 2002 Etelä-Korean ja Japanin MM-kisoissa. Vampeta (lempinimi on yhdistelmä sanoista vampiro, vampyyri, ja capeta, piru) on keskikenttäpelaaja. Hän aloitti uransa vuonna 1992 Esporte Clube Vitóriassa, josta siirtyi kaudeksi 1994–1995 Hollantiin PSV Eindhoveniin. Vampeta on pelannut urallaan 12 eri seurassa. Euroopassa hän on edustanut PSV Eindhovenin lisäksi muun muassa Inter Milanoa ja Paris Saint-Germainia. Kotimaassaan hän on edustanut muun muassa Corinthiansia. Vampetan parhaita saavutuksia seuratasolla on Hollannin mestaruus, Hollannin Cupin voitto kahdesti ja Brasilian mestaruus. Brasilian jalkapallomaajoukkueessa Vampeta debytoi vuonna 1998 silloista Jugoslavian jalkapallomaajoukkuetta vastaan. Vuoden 2002 maailmanmestaruuden lisäksi Vampeta on voittanut Brasilian paidassa Etelä- Amerikan mestaruuden vuonna 1999. == Seurat == *1992–1994 Vitória *1994–1995 PSV Eindhoven *1995 – VVV Venlo (lainassa PSV:stä) *1995–1996 Fluminense (lainassa PSV:stä) *1996–1998 PSV Eindhoven *1998–2000 Corinthians *2000 Inter Milan *2001 Paris Saint-Germain (lainassa Interistä) *2001–2002 Flamengo *2002–2003 Corinthians *2004 (tammi-kesä) Vitória *2004 (kesä) – 2005 (huhti) Al Salmiya Club (Kuwait) *2005 (huhti) – 2006 Brasiliense Futebol Clube *2006 Goiás FC *2007 Corinthians *2008 Juventus da Mooca == Saavutukset == *maailmanmestaruus 2002 *Etelä-Amerikan mestaruus 1999 *Alankomaiden mestaruus 1997 *Hollannin Cup 1996 ja 1997 *Campeonato Brasileiro 1998 ja 1999 *Campeonato Paulista 1999 *Brasilian Cup 2002 *seurajoukkueiden maailmanmestaruus 2000 == Lähteet == == Aiheesta muualla == *Vampeta Inter.it- sivustolla Luokka:Brasilialaiset jalkapalloilijat Luokka:Jalkapallon maailmanmestarit Luokka:Vuonna 1974 syntyneet Luokka:Elävät henkilöt
Letti

Letti on punomalla kahdesta tai useammasta säikeestä valmistettu köysimäinen punos. Letittämällä valmistetaan esimerkiksi kampauksia (palmikko), pullapitkoja sekä vöitä tai koristenauhoja. Tyypillisin letti tehdään kietomalla kolmea säiettä yhteen siten, että kummaltakin sivulta vuorotellen poimittu säie siirretään keskimmäisen säikeen yli. Tekniikka voidaan soveltaa myös neljälle, viidelle tai useammalle säikeelle. ==Lettikampaukset== Hiuksiin tehtyä lettiä kutsutaan myös nimellä palmikko, jolloin yleensä viitataan yhden letin kampaukseen. Venäläisperäisellä sanalla kassa tarkoitetaan suomen itämurteissa letitettyä tukkaa. Muita lettikampauksia ovat: * Kranssi – hyvin pitkiin hiuksiin tehtävä kampaus, jossa letti kiinnitetään pinneillä kiertämään päätä seppeleen tai kruunun muotoon * Ranskalainen letti – otsahiuksista alkava letti, joka kulkee takaraivolle ja loppuu hiustenlatvoissa tavallisena palmikkona * Kalanruotoletti – kahtia jaetuista hiuksista tehty punos, jossa siirretään ensimmäisen osion reunasta pieni määrä hiuksia saman osan yli ja yhdistetään toiseen hiusosioon ja sama toistetaan toiselta puolelta, aina vuorotellen, kunnes muodostuu pienistä säikeistä koostuva kalanruotokuvio. Lettikampaus purkautuu, ellei sitä kiinnitetä jonkinlaisella hiuskiinnikkeellä. == Aiheesta muualla == Luokka:Hiustyylit
Magna

Magna on naisen etunimi, joka voidaan tulkita Magnhildin lyhentymäksi tai Magnus-miehennimen sisarnimeksi. Sen latinankielinen merkitys on ’suuri’; Suomessa sitä käytetään arvosanana yliopistoissa ja ylioppilaskirjoituksissa (magna = magna cum laude approbatur). Magna on ollut suomalaisilla hyvin harvinainen nimi. Digi- ja väestötietoviraston etunimitilastoon on vuoteen 2021 mennessä kirjattu alle 30 tämännimistä naista. ==Nimipäivät== Magna-nimi lisättiin suomenruotsalaiseen almanakkaan vuonna 1973. Nimipäivä oli alun perin 8. joulukuuta, mutta vuodesta 2010 alkaen se on ollut 5. marraskuuta. == Tunnettuja Magnoja == * Magna Lykseth-Skogman (1874–1949), norjalais- ruotsalainen oopperalaulaja ==Lähteet== Luokka:Etunimet
Funeral Song (The Resurrection)

Funeral Song (The Resurrection) on suomalaisen rockyhtyeen The Rasmuksen single. Se on järjestyksessään neljäs singleirroitus Dead Letters -albumilta. Single julkaistiin helmikuussa 2004, se oli korkeimmillaan Suomen virallisella singlelistalla sijalla kaksi ja pysyi siellä seitsemän viikkoa. Funeral Song nauhoitettiin Nord Studiosilla, kuten koko Dead Letters -albumi. Kappaleesta tehtiin uusi miksaus singleä varten. Sen tuottajina toimivat Mikael Nord Andersson ja Martin Hansen, jotka tuottivat niin Dead Lettersin kuin aiemman Into-albumin että seuraavan albumin, Hide from the Suninkin. Lisäksi singleltä löytyy ennen julkaisematon bonuskappale If You Ever, jonka oli tarkoitus alun perin tulla Dead Lettersille, mutta pudotettiin kappaleiden joukosta. == Video == Funeral Songille tehtiin video Tukholmassa. Sen ohjasivat usean The Rasmuksen videon ohjanneet Niclas Fronda ja Frederik Löfberg. Videoa varten Tukholman Brommasta pysäytettiin liikenteeltä kadunpätkä, ja tekosadetta tekemään saatiin palokunta, joka ruiskutti talojen katoilta vettä alas kadulle. Yhtyeen laulaja Lauri Ylönen kävelee sateessa sateenvarjoja kantavien ihmisten edessä. Hänen avatessaan takkinsa sen alta lentää pois korppeja. Yhtyeen muita jäseniä ei näytetä videossa. Videon loppupuolella Lauri saapuu kolaripaikalle, jossa hän polvistuu loukaantuneen naisen äärelle. Funeral Songin video on The Rasmuksen synkkämielisin video ja sai Mtv's Emma Gaala award -palkinnon parhaasta videosta. == Singlen kappaleet == # Funeral Song (The Resurrection) (3'23) # If You Ever (3'54) Luokka:Vuoden 2004 kappaleet Luokka:The Rasmuksen kappaleet
Kapitan Dranitsyn

Kapitan Dranitsyn on matalakulkuinen polaarijäänmurtaja, joka suunniteltiin toimimaan Pohjois-Siperian jokien matalilla suistoalueilla. Sen sisaraluksia ovat Kapitan Sorokin (1977), Kapitan Nikolaev (1978) ja Kapitan Khlebnikov (1981). Murtajan kastoi telakan laiturissa Neuvostoliiton Suomen suurlähettiläs V. M. Sobolev. Uusi murtaja suunniteltiin olemaan pitkiä ajanjaksoja merellä. Siksi miehistön viihtyvyyteen kiinnitettiin erityistä huomiota. Miehistö sijoitettiin yhden hengen hytteihin, joissa jokaisessa oli oma kylpyhuone. Laivaan rakennettiin myös oma 54 hengen elokuvateatteri, sauna, uima-allas, kuntosali, kirjasto, valokuvalaboratorio ja sairasosasto, jossa oli myös leikkaussali. Aluksen tilasi V/O Sudoimport ja myöhemmin sen omistajaksi tuli Murmansk Shipping Company. Kapitan Dranitsyn varusteltiin keväällä 1994 Turun korjaustelakalla risteilykäyttöön. Murtaja tekee tutkimusmatkoja ja risteilyjä pohjoisille napa-alueille ja Etelämantereelle. Turussa laivan hyttien varustelutasoa parannettiin ja rakennettiin yli sadan hengen ravintolatilat ja 50 hengen baari. Lisäksi kunnostettiin luentosalia, saunaa, lämmitettävää uima-allasta ja keittiötiloja. Murtajassa on 49 hyttiä sadalle matkustajalle. Hyteissä on tilava kylpyhuone, pöytä ja kaksi vuodetta. ==Koneisto== Pääteho saadaan kuudesta Wärtsilän Vaasan tehtaan rakentamasta Wärtsilä-Sulzer 9ZL40/48 -dieselmoottorista. Koneteho on yhteensä 18 271 kilowattia. Kukin moottori on kytketty omaan 3 800 kW tehoiseen Strömberg- vaihtovirtageneraattoriin. Kolme potkurimoottoria ovat tasavirtatyyppisiä ja niitä syötetään dioditasasuuntimien välityksellä. Kokonaisakseliteho on 16 200 kW. Kukin kolmesta peräpotkurista on kiinteäsiipinen. Aputeho tuotetaan viidellä Wärtsilä 624 TS -dieselmoottorilla, joista kunkin teho on 810 kW. Lisäksi ilmapuhallusjärjestelmän kompressoreja käyttää kaksi Wärtsilä 624 TS -dieselmoottoria. ==Aiheesta muualla== * Kuvia http://www.victory- cruises.com/breaker_dranitsyn.html * Kuvia http://eaglescry.com/Kapitan_Dranitsyn.htm * Kuvia http://eaglescry.com/FJLandGallery.htm ==Lähteet== * Helsingin Sanomat 16.6.1994 s. B11 * Navigator 1981:1 s. 48 ja 1981:2 s. 12 ja 14 * Suomen merenkulku 1981:1 s. 19 Luokka:Jäänmurtajat
Carausius

Marcus Aurelius Mausaeus Carausius (k. 293) oli roomalainen usurpaattori, joka julistautui keisariksi noin vuonna 286 Britanniassa ja Pohjois-Galliassa. Carausius hallitsi seitsemän vuoden ajan. Carausius sai tehtäväkseen johtaa Britannian laivastoa frankkeja ja sakseja ryöstöretkiä vastaan. Keisari Maximianus epäili kuitenkin, että Carausius piti osan ryöstösaaliistaan itse. Maximianus määräsi Carausiuksen teloitettavaksi. Saatuaan kuulla teloituskäskystä Carausius julisti itsensä keisariksi vuoden 286 lopulla tai vuoden 287 alussa. Maximianus aikoi hyökätä Britanniaan vuonna 288 tai 289, mutta tämä epäonnistui. Vuonna 293 Constantius I Chlorus, länsi Rooman uusi caesar hyökkäsi Carausiuksen valtaa vastaan Galliassa. Constantius alkoi piirittää Carausiusta Bononian satamakaupungissa, mutta pian Carausiuksen valtionvarainhoitaja Allectus murhasi hänet ja otti vallan omiin käsiinsä. Allectuksen hallituskausi kesti kolme vuotta ennen kuin Constantiuksen upseeri Asclepiodotus kukisti hänet. == Aiheesta muualla == * Roman Emperors – Carausius Luokka:Rooman keisarit Luokka:Roomalaiset henkirikosten uhrit Luokka:Syntymävuosi tuntematon Luokka:Vuonna 293 kuolleet
Ekotoksikologia

Ekotoksikologia on tieteenala, joka on erikoistunut tutkimaan luonnossa esiintyviä ja sinne joutuvia myrkkyjä sekä niiden vaikutuksia kaikkiin eliöihin. Ekotoksikologia on laajin toksikologian ala. Tutkimuskohteita ovat muun muassa raskasmetallien pitoisuuksien mittaaminen esimerkiksi vesistä ja eliöistä sekä ympäristömyrkyt. Ekotoksikologia eroaa toksikologiasta siinä, että toksikologiassa tutkitaan myrkkyjen vaikutusta yksilöihin, kun taas ekotoksikologiassa vaikutusta ekosysteemeihin ja populaatioihin. ==Historia== Ekotoksikologia-termin otti ensimmäisenä käyttöön René Truhaut vuonna 1969. Termin määrittely heijasti kasvavaa huolenaihetta siitä, miten ympäristökemikaalit vaikuttavat muihin lajeihin kuin ihmiseen; aiemmin toksikologia oli painottunut ympäristökemikaalien ihmiselle haitallisiin vaikutuksiin. Ekotoksikologiaa voidaan pitää laajemman ympäristötoksikologian tieteenalana.Walker et al. 2006: Introduction == Lähteet == * Happonen, Holopainen, Sotkas, Tenhunen, Tihtarinen-Ulmanen, Venäläinen: Bios 3: Ympäristöekologia ISBN 951-0-27631-6 (WSOY) * === Viitteet === *
Suruaika (yhtye)

Suruaika oli tamperelainen vuonna 1997 (nimellä Todellisuus 666) perustettu goottirock- ja post-punk-yhtye. Yhtyeeseen kuuluivat tuolloin Matthew (laulu ja kielisoittimet), Tuomas (tekstit) ja Toni (koneet). Todellisuus 666 oli sarjakuvamainen, rumpukoneella tahditettu ja vahvasti suomalaista goottiperinnettä (Musta Paraati, Silmät) jatkanut kokoonpano. Yhtyeen vaihtaessa nimeään Suruajaksi muuttui myös linja hieman vakavampaan suuntaan. Plastic Passion -levy-yhtiölle tehty Avointen hautojen päivä olikin monen esikoisalbumin tavoin yhtyeen parhaat palat siihen asti koottuna. Toisen albumin Nekropoli (Cyberware Productions, 2004) julkaisuun mennessä yhtye oli ehtinyt vaihtaa rumpukoneen oikeaan rumpaliin ja tyyli muuttui alkuaikojen goottirockista kohti post-punkia. Vuonna 2006 ilmestyi Nimesi jää elämään -EP sekä kolmas täyspitkä Pelkäämme vain toisiamme (Cyberware Productions). Yhtye päätti lopettaa toimintansa syksyllä 2007. Viimeiseksi julkaisuksi jäi 5. lokakuuta 2007 julkaistu Noiduttu Sydän -EP (Dracula Records). ==Kokoonpano== *Matthew (laulu) *Toni (koskettimet) *Antti (basso) *Henkka (kitara) *Ari (rummut) == Julkaisut == ===Albumit=== * * * === Singlet ja EPt === *Suruaika & The Candles Burning Blue split 7 (omakustanne, 2000) *Todellisuus 666 - Pauliina palvoo saatanaa/Viimeinen tie 7 (Dracula Records, 2001) *Yksin (Plastic Passion, 2001) *Syksy saapuu (Plastic Passion, 2002) *Nimesi jää elämään -EP (Cyberware Productions, 2006) *Noiduttu sydän -EP (Dracula Records, 2007) ===Kokoelmat=== *Todellisuus 666 - demot (Plastic Passion, 2003) ===Kokoelmat joilla mukana=== *Plastic Sampler vol.1 (Plastic Passion, 2003) *Cold 5 - zine sampler (2003) *V/A - Tribute To Ratsia (Face Records, 2005) *Re-Animators II (2003) ==Aiheesta muualla== *Viralliset kotisivut * *Haastattelu Talesfromtheshadows webzinessä Luokka:Suomalaiset goottirockyhtyeet Luokka:Post-punk-yhtyeet
Hajakuormitus

Hajakuormitus on luontoon tulevaa kemiallista kuormitusta, jonka alkuperää ei tarkkaan tiedetä. Esimerkiksi maataloudesta aiheutuva kuormitus on hajakuormitusta, koska vesistöihin valuu ravinteita, kuten typpeä ja fosforia, useista pienistä lähteistä. Myös metsätalouden ja liikenteen typpi- ja fosforipäästöt ovat hajakuormitusta. Hajakuormituksen valvominen on juuri sen hajanaisuuden takia hankalaa, ja siten myös hajakuormituksen vähentäminen on hankalaa. Esimerkiksi Itämeren rehevöityminen aiheutuu paljolti veden ja ilman mukana tulevasta hajakuormituksesta. Hajakuormitukseen on vaikeaa vaikuttaa myöskään uusilla puhdistustekniikoilla, sillä sitä on hankalaa valvoa. Hajakuormitus eroaa pistekuormituksesta siinä, että pistekuormittaja on helposti paikallistettava. ==Lähteet== * * Happonen, Holopainen, Sotkas, Tenhunen, Tihtarinen-Ulmanen, Venäläinen: Bios 3: Ympäristöekologia ISBN 951-0-27631-6 (WSOY) Luokka:Ekologia
NSU Prinz

NSU Prinz oli länsisaksalaisen NSU-tehtaan henkilöautomalli. Ensimmäinen Prinz oli kaksisylinterisellä, ilmajäähdytteisellä takamoottorilla varustettu nelipaikkainen sedan. Vuodesta 1959 lähtien oli saatavilla coupé Sport Prinz jonka oli piirtänyt Franco Scaglione Bertonelta. Moottorina oli 583 cm3 bensiinimoottori. Vuonna 1961 tuli myyntiin malli NSU Prinz 4, jossa oli aluksi 598 cm3 moottori. Vanhempaa mallia valmistettiin kuitenkin vuoteen 1962 asti. Prinz 4 muistutti muotokieleltään Chevrolet Corvairia mutta oli sitä pienempi. Kuten alkuperäinen Prinz, uusikin malli oli ilmajäähdytteisellä, kaksisylinterisellä takamoottorilla varustettu. Vuodesta 1963 lähtien Prinz oli saatavilla nelisylinterisellä ilmajäähdytteisellä moottorilla. Vuonna 1965 Suomessa myytiin tällä tuhatkuutioisella moottorilla varustettua NSU Prinz 1000L -mallia, jossa oli 43 hevosvoimaa. Vuonna 1969 Volkswagen otti yhtiön haltuunsa ja NSU sai nimen Audi-NSU AG. Prinzin valmistus lopetettiin vuonna 1973 noin 600 tuhannen valmistetun kappaleen jälkeen. ==Muiden valmistajien versioita== Neuvostoliittolainen autonvalmistaja ZAZ teki vuonna 1967 Prinzistä kopion ZAZ 966, jossa oli moottorina 900 cm3 ilmajäähdytteinen 30 hevosvoiman V4. Myöhemmin moottorina oli 1 200 kuutiosenttimetrin ja 39 hevosvoiman kone. Lisenssillä Prinziä valmistettiin PRETISin tehtaalla Jugoslavian Sarajevossa. Autoa valmistettiin lisenssillä myös Argentiinassa Autoarin tehtaalla, enimmäkseen malleja II ja III/30. ==Lähteet== Prinz Luokka:1950-luvun autot Luokka:1960-luvun autot Luokka:1970-luvun autot
Suruaika (täsmennyssivu)

Suruajalla voidaan tarkoittaa: * Suruaika, lesken tai muun läheisen henkilön kuoleman jälkeistä ajanjaksoa. *Suruaika (yhtye)
Sivakka

Sivakka eli Sivakkavaara on kylä Nurmeksen Valtimolla, Pohjois-Karjalassa. Se sijaitsee n. 20 kilometriä Valtimon keskustasta Kuhmoon päin, erämaiden keskellä. Asukkaita on n. 20. Kylän asutukset sijaitsevat Sivakkajärven lähellä. Järvestä laskee Valtimon vesistöön Sivakkajoki. Sivakassa on kaksi kyläkeskittymää: Sivakka ja Peri-Sivakka. Peri-Sivakan talot sijaitsevat korkealla vaaralla. Sivakkavaara on Valtimon Rasimäen kanssa eräs Suomen eniten tutkituista kylistä. Vaaran laella on jopa omenapuu tuottanut hedelmää, koska halla ei ole siellä ollut uhkana toisin kuin alavammilla mailla. Alueelta on löydetty mm. vuolukivi- ja hopeaesiintymä, joita ei ole katsottu kannattavaksi vielä hyödyntää. == Historia == Sivakkaan saapuivat ensimmäiset asukkaat 1500-luvulla Autiojärven ranta-alueelle. Koska Peri- Sivakasta on löytynyt merkkejä ortodoksisesta kalmistosta, on arveltu heidän olleen karjalaisia. Noista varhaisista asutuksista on merkkinä järven nimi ja asuinpaikkojen jäänteet järven rannoilla. Asukkaat elivät pyytämästään riistasta ja kalasta. Myöhemmin alettiin raivata kaskea Sivakan vaaroille. Kylän oma koulu valmistui vuonna 1935. Koulu lakkautettiin oppilaspulan takia 1980-luvulla. Koulussa on parhaimmillaan ollut oppilaita 1950- ja 1960-luvuilla 70 oppilasta. Nykyisin koululla järjestetään erilaista ohjelmaa. Asukkaita kylässä oli enimmillään 1950-luvulla yli 300. Sivakan viimeisin savupirtti Koiravaaran Yläpihassa oli käytössä vuoteen 1935. == Nimistöstä == Sivakka tarkoittaa suksea. Sivakan kylässä on perimätiedon mukaan käynyt hiihtäen verovouti Simon Affleckin renki, joka Myllypuron rinteessä oli kaatunut ja katkaissut suksensa. Tästä syystä hän joutui tekemään matkaa yhdellä suksella ja kirosi kylän Sivakaksi. Toisen tarinan mukaan nimi Sivakka tulee, kun Hilippa Vornanen Itä-Karjalasta oli hiihtänyt Mujejärveltä Sivakan kautta Maanselkään. Ja sillä matkalla katkesi suksi Sivakassa, josta kerrotaan kylän nimen tulleen. == Nähtävyyksiä == * Näköala Peri-Sivakan vaaralta. * Yläpihan tilaYläpihan tila * Karjalan Kierros polkureitti, joka kulkee Sivakan kautta mm. Hiidenportin kansallispuistoon, reitin varrella on laavu Peri- Sivakassa Autiojoen varressa. * Itkukivi ja muinaiskalmisto Peri-Sivakassa * Kukkarokivi Peri-Sivakantien varressa * Suojeltua ikimetsää Myllypuron rinteellä * Murtovaaran talomuseo == Lähteet == == Kirjallisuutta == * Valtimo: Kotiseututeos Karjalan ja Kainuun kauniista rajakunnasta (1994, ISBN 952-90-6060-2) * == Aiheesta muualla == * Sivakan kylän sivut Sivakan uudet kotisivut * Oppiva Kansalaisverkko: Sivakka Luokka:Valtimon kylät
No Fear

No Fear on suomalaisen rockyhtye The Rasmuksen single. Se on yhtyeen kuudennen pitkäsoiton Hide from the Sunin ennakkoesittelyraita ja ensimmäinen single. Se julkaistiin Suomessa elokuussa 2005, ja se pääsi julkaisuviikollaan Suomen virallisen singlelistan sijalle yksi. Kappale on Hide from the Sunin menestynein hitti. Singlen kansi on The Rasmuksen tyyliin nähden harvinaisesti vaaleasävyinen, kuten Hide from the Sun-albuminkin kansi. Yhtyeen musiikki on siitä huolimatta aivan yhtä synkkää kuin aiemmalla albumilla, Dead Lettersillä. No Fearin videossa näytetään yhtye soittamassa kappalettaan huoneessa, jonka seinällä on perhostauluja. Videolla esiintyy myös nuori nainen, joka seuraa perhosia ulos makuuhuoneestaan ja kävelee katolla sekä autotiellä, jossa autot törmäävät juuri hänen takanaan. Loppupuolella hän putoaa lasikaton läpi ja lopussa hän on kauniissa metsikössä, jossa on perhosia. Singleltä löytyy myös toinen kappale albumilta, Immortal, josta julkaistiin myöhemmin video mutta ei kuitenkaan singleä. Mukana on myös remix- versio kappaleesta, sekä The Rasmus Player Software, ohjelma, jolla voi katsoa yhtyeen kuvia, videoita ja internetsivuja. == Kappalelista == # No Fear (4'07) # Immortal (4'57) # No Fear - Vrenna remix (3'40) # No Fear - the video Luokka:Vuoden 2005 kappaleet Luokka:The Rasmuksen kappaleet
Michael Rosenbaum

Michael Owen Rosenbaum (s. 11. heinäkuuta 1972 Oceanside, New York, Yhdysvallat) on yhdysvaltalainen näyttelijä. Hänet tunnetaan parhaiten Lex Luthorin roolistaan televisiosarjassa Smallville. ==Elämäkerta== Hän valmistui Bowling Greenissa sijaitsevasta Länsi-Kentuckyn yliopistosta. Vapaa-ajallaan Rosenbaum harrastaa golfia sekä jääkiekkoa ja on New York Rangersin fani. Ennen näyttelijän uraansa hän oli töissä lemmikkieläinkaupassa. ==Filmografia== === Televisiosarjat === *Late Night with Conan O’Brien ("Amsterdam Kids") *The Rinky Dinky Show (550) *Zoe, Duncan, Jack and Jane (1999–2000) (Jack) *Smallville (2001–2008, 2011) (Lex Luthor) (myös ohjaaja) *Justice League (2001–2004) (Salama) *Jackie Chan seikkailee (2004–2005) (Drago) *Justice League Unlimited (2004–2006) *Elämää Philadelphiassa (2005) (jakso "Gun Fever, Colin") === Elokuvat === Ilmestymisvuosi Nimi Rooli 1997 The Devil & the Angel The Devil 1997 Keskiyö hyvän ja pahan puutarhassa George Tucker 1998 1999 Brick 1998 The Day I Ran Into All My Ex-Boyfriends Bart 1998 Urban Legend Parker Riley 2000 Eyeball Eddie Skelley 2001 Sweet November Brandon/Brandy 2001 Rave Macbeth Marcus 2002 Sorority Boys Adam/Adina 2002 Biljardihait Danny 2003 Special Fred Molinski 2003 Bringing Down the House – elämä on laiffii Todd Gendler 2005 Racing Stripes Ruffshodd (ääni) 2006 Kicking It Old Skool Kip 2008 Dragonlance: Dragons of Autumn Twilight Tanthalas ”Tanis” Half-Elven (ääni) 2009 Batman of the Future: Return of the Joker Stewart Carter Winthrop III/Ghoul (ääni) == Aiheesta muualla == Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1972 syntyneet Luokka:Elävät henkilöt
Edílson

Edílson da Silva Ferreira (s. 17. syyskuuta 1971 Salvador, Brasilia) on brasilialainen jalkapallohyökkääjä. Hän voitti maailmanmestaruuden vuonna 2002 Etelä-Korean ja Japanin MM-kisoissa. Edílson valittiin Brasilian pääsarjan parhaaksi pelaajaksi vuonna 1998. Edílson on edustanut urallaan lukuisia seuroja. Euroopassa hän kävi pelaamassa kaudella 1994-1995 Benficassa. Japanilaista Kashiwa Reysolia hän on edustanut kahteen eri kertaan (1996-1997 ja 2002-2003) ja Yhdistyneissä arabiemiirikunnissa hän pelasi neljä kuukautta Al Ain FC:n joukkueessa. Enimmäkseen Edílson on edustanut brasilialaisia seuroja, muun muassa Palmeirasia, Corinthiansia, Flamengoa ja Vasco da Gamaa. Brasilian jalkapallomaajoukkueessa Edílson on pelannut 22 kertaa. Hän voitti maailmanmestaruuden vuonna 2002 ja pelasi lopputurnauksessa neljässä ottelussa, muun muassa avauskokoonpanossa välierässä Turkkia vastaan. == Seurat == *1990 Industrial *1991–1992 Tanabi Esporte Clube *1992–1992 Guarani Futebol Clube *1993–1994 Sociedade Esportiva Palmeiras *1994–1995 Benfica *1995–1995 Sociedade Esportiva Palmeiras *1996–1997 Kashiwa Reysol *1997–2000 Sport Club Corinthians Paulista *2000–2001 Clube de Regatas do Flamengo *2002–2002 Cruzeiro Esporte Clube *2002–2003 Kashiwa Reysol *2003–2004 Clube de Regatas do Flamengo *2004(helmi)–2004(joulu) Esporte Clube Vitória *2005(tammi)–2005(touko) Al Ain FC *2005(heinä)-2005(joulu) AD São Caetano *2006- Club de Regatas Vasco da Gama == Saavutukset == *Maailmanmestaruus 2002 *Brasilian mestaruus 1993, 1994, 1998 ja 1999 *Campeonato Baiano 2004 *Campeonato Paulista 1993, 1994 ja 1999 *Campeonato Carioca 2001 *Brasilian osavaltioiden mestareiden cup 2001 *Arabiemiirikuntien Cup 2005 *Seurajoukkueiden maailmanmestaruus 2000 *Brasilian pääsarjan paras pelaaja (Bola de Ouro) 1998 *Campeonato Cariocan paras maalintekijä 2001 == Lähteet == Edilson Edilson Luokka:Vuonna 1971 syntyneet Luokka:Elävät henkilöt
Illimani

Illimani on 6 438 metrin korkeuteen kohoava kolmihuippuinen sammunut kerrostulivuori Boliviassa. Se sijaitsee Bolivian pääkaupungin La Pazin kaakkoispuolella. Illimanin jäätikkö on trooppisen latinalaisen Amerikan laajin. ==Lähteet== == Aiheesta muualla == Luokka:Bolivian tulivuoret Luokka:Andien vuoret
Alive in an Ultra World

Alive in an Ultra World on kitaristi Steve Vain live-CD. Levy julkaistiin 2001. == Kappalelista == === Levy 1 === #Giant Balls Of Gold 04:45 #Burning Rain 04:50 #The Black Forest 06:38 #Alive In An Ultra World 03:53 #Devil's Food 10:11 #Blood And Glory 04:53 #Whispering A Prayer 08:43 #Iberian Jewel 04:38 === Levy 2 === #The Power Of Bombos 05:05 #Incantation 08:53 #Light Of The Moon 05:44 #Babushka 06:41 #Being With You (In Paris) 06:26 #Principessa 05:46 #Brandos Constumes (Gentle Ways) 06:04 == Lähteet == *http://www.guitar9.com/aliveinanultra.html Luokka:Steve Vain albumit Luokka:Vuoden 2001 albumit
George W. P. Hunt

George Wylie Paul Hunt (1. marraskuuta 1859 Huntsville, Missouri - 24\. joulukuuta 1934 Phoenix, Arizona) oli Arizonan kuvernööri kolme kertaa, ensimmäisen kerran vuosina 1911–1919, toisen kerran vuosina 1923–1929, ja kolmannen kerran vuosina 1931–1933. Hän voitti kuvernöörinvaalit kaikkiaan seitsemän kertaa, vaikka vuonna 1916 Thomas Campbell väitti voittaneensa ja piti virkaa hallussaan lähes vuoden ennen korkeimman oikeuden päätöstä Hunttin voitosta. Hunt syntyi Huntsvillessa, Missourin osavaltiossa. Hänen koulutuksensa rajoittui kahdeksaan kouluvuoteen. Hunt muutti Arizonaan kultaa etsimään, mutta lähti sen sijaan politiikkaan. Hänen seitsemän toimikautensa aikana hyväksyttiin opettajien eläkejärjestelmä, käynnistettiin kaivosvirasto ja kieltolaki. Osavaltioon perustettiin lakikirjasto ja tilastovirasto, ja käynnistettiin ohjelmia maantiejärjestelmien päällystämiseksi ja laajentamiseksi vankityövoimalla. == Lähteet == Hunt, George W. P. Hunt, George W. P. Hunt, George W. P.
Shijak

Shijak on kaupunki Albaniassa Durrësin maakunnassa. Kaupungin asukasluku oli vuoden 2011 väestönlaskennan mukaan 27 861. Kaupungin jalkapalloseura on KF Erzeni Shijak. == Lähteet == ==Aiheesta muualla== Luokka:Albanian kaupungit Luokka:Albanian kunnat Luokka:Durrësin maakunta
Planckin voima

Planckin voima on yksi luonnollisista yksiköistä, joka on johdettu Planckin perusyksiköistä. Planckin voima saadaan jakamalla Planckin massan ja valonnopeuden tulo Planckin ajalla. Planckin voimaa merkitään tunnuksella FP :F_\mathrm P = \frac{m_\mathrm P c}{t_\mathrm P} = \frac{c^4}{G} \approx 1{,}210 \cdot 10^{44}\,\mbox{N} Luokka:Voiman yksiköt Luokka:Planckin johdannaisyksiköt
Koppelo (Valtimo)

Koppelo eli Koppelojärvi on kylä ja järvi Nurmeksen Valtimolla, Pohjois- Karjalassa 12 kilometriä Valtimon kirkonkylältä luoteeseen. Kylä sijaitsee 4 kilometriä pitkän Koppelojärven ympärillä. Kylän keskus on Koppelojärveen laskevan Palmikkojoen suussa. Nykyään kylässä on kuutisenkymmentä vakituista asukasta. Kylän nimi on tullut sanasta koppelo, joka tarkoittaa naarasmetsoa. Koppelon seudut ovatkin olleet riistaisia kautta aikain ja houkutelleet ensimmäiset asukkaat näihin maisemiin. == Historia == Koppelosta on löytynyt kivikautinen muinaislöytö. Koppelojärvelle ilmaantui ensimmäinen talo 1620-luvulla, joka lienee ollut Juusola. Vuonna 1937 kylän toinen talo rakennettiin nykyisen keskuksen tienoolle Palmikkijoen suuhun. Koppelojärven kylän nimi mainitaan asiakirjoissa ensimmäisen kerran vuonna 1639. Koppelojärvellä on asunut paljon varsinkin Lipposia. Enimmillään asukkaita on ollut viitisensataa. Kylällä toimi silloin myös kauppa, työväentalo ja koulu. Ennen Koppelojärvi on laskenut kaakkoon Haapajärven Mustalahteen, mutta järvenlaskun jälkeen vedet laskevat Koppelojokea pitkin itään Matkusjokeen. Koppelojärven koulu toimi vuosina 1921-1973. Maatalouden kannattavuuden heikkenemisen takia kylään kehitettiin muita toimeentulon muotoja, kuten turkistarhoja.Valtimo 1995. == Nähtävyydet == *Kota Palmikkojoen rannassa Rautavaaran tien varrella. Kesäisin on mahdollisuus käydä myös soutelemassa Palmikkijoella yhteiskäytössä olevalla veneellä. *Luontopolku, jonka pituus on 7 km. Maastoon merkitty polku alkaa Koppelon kylältä ja kulkee Ylimmäisenjärven rannalle, jossa on kylän toinen kota. Myös Ylimmäisenjärvellä on mahdollisuus soutamiseen. *Maitolaituri, jonka Ympäristökeskus on rakentanut Koppelon kylälle. == Lähteet == * Valtimo : Kotiseututeos Karjalan ja Kainuun kauniista rajakunnasta (1994, ISBN 952-90-6060-2) == Aiheesta muualla == * Koppelo Luokka:Valtimon kylät
Sarandë

Sarandë (, , , suom. Neljäkymmentä pyhimystä) on kaupunki Vlorën maakunnassa Albaniassa. Se on Albanian tärkeimpiä matkailukohteita. Kaupungin asukasluku oli vuoden 2011 väestönlaskennan mukaan 20 227. Kaupunki on nimetty Sebasteian neljänkymmenen marttyyrin mukaan, joita Bysantin aikana muistettiin ortodoksisessa kirkossa perinteisesti 10. maaliskuuta. Albanian Italiaan liittämisen aikana toisessa maailmansodassa kaupungille annettiin uusi nimi, Porto Edda (), Benito Mussolinin vanhimman tyttären Edda Mussolinin mukaan. Kaupunki sijaitsee Joonianmeren lahdessa. Kaupunkia vastapäätä on kreikkalainen matkailukohde Korfu. Osa sen albanialaisesta ja kreikkalaisesta väestöstä muutti Kreikkaan 1990-luvun alussa. Sarandë oli merkittävä matkailukaupunki jo Albanian kommunistisen diktratuurin aikana. Tuolloin kaupungin ja Korfun välisessä salmessa liikkui rajavartioiden laivoja, joiden tarkoitus oli estää ihmisiä uimasta yli. Nykyisin Korfun ja Sarandën välillä kulkee useita matkustajalauttoja päivittäin. Sarandën kaupunki on lähellä antiikin ajan Buthrotonin kaupungin arkeologista aluetta, joka tunnetaan nykyisin nimellä Butrint. Kaupunki on Unescon maailmanperintökohde. == Lähteet == == Aiheesta muualla == Luokka:Albanian kaupungit Luokka:Albanian kunnat Luokka:Vlorën maakunta
Aalborg BK

Aalborg Boldspilklub (lyhyemmin Aalborg BK) on tanskalainen urheiluseura Aalborgin kaupungista, Jyllannista. Aalborg BK:n edustusjoukkue pelaa toiseksi korkeimmalla sarjatasolla jalkapallossa, jääkiekossa, käsipallossa sekä koripallossa. Seura on perustettu vuonna 1885. Seuran perustivat englantilaiset insinöörit, jotka olivat rakentamassa rautateitä Jyllantiin. Ensisijaisena lajina oli alkuvuosina englantilaisten suosima kriketti. Seuran alkuperäinen nimi olikin Aalborg Cricketclub, joka vaihdettiin Aalborg Boldklubiin 1899 ja 1906 nykyiseen muotoon Aalborg Boldspilklub. Jalkapallo tuli mukaan Aalborg BK:n lajivalikoimaan vuonna 1902. Seuralla on ollut edustusjoukkue Tanskan Superliigassa yhtäjaksoisesti vuodesta 1987 alkaen, mestaruuden joukkue on voittanut kolmesti. Mestarien liigaan Aalborg BK pääsi kaudella 1995–96, kun FK Dynamo Kiova menetti paikkansa sille lahjusskandaalin vuoksi. Aalborg BK oli ensimmäinen tanskalaisseura Mestarien liigassa ja sen tie päättyi lohkovaiheeseen. == Joukkue == === Nykyinen kokoonpano === Päivitetty 25. helmikuuta 2021https://aabsport.dk/holdet/spillertruppen/ ==Saavutukset== * Tanskan mestaruus (4): 1995, 1999, 2008, 2014 * Tanskan Cupin voitto (3): 1966, 1970, 2014 * Mestarien liigan lohkovaiheessa 1995–96 ja 2008–09 * UEFA Intertoto Cup: 2007 ==Entisiä valmentajia== * Martí Cifuentes (2021–2022) * Morten Wieghorst (2017–2018) * Kent Nielsen (2010–2015) * Magnus Pehrsson (2009–2010) * Allan Kuhn (2008) * Bruce Rioch (2008) * Erik Hamrén (2003–2008) * Hans Backe (1998) * Lars Søndergaard (1997, 2015–2016) * Sepp Piontek (1995) == Lähteet == ==Aiheesta muualla== * AaB A/S (Virallinen sivusto) * Aalborg Boldspilklub af 1885 (Amatöörijalkapallojoukkueen sivusto) * UEFA:n joukkueprofiili * Aalborg Support Club (Virallinen fanien sivusto) Aalborg, BK Luokka:Vuonna 1885 perustetut urheiluseurat Luokka:Aalborgin kunta
This War Will Last Forever

This War Will Last Forever on skotlantilaisen metalcore-yhtyeen Mendeedin debyyttialbumi. Albumi julkaistiin tammikuussa 2006. == Kappaleet == # # # # # # # # # # # # # == Kokoonpano == * David Proctor – laulu * Chris Lavery – basso, laulu * Steven Nixon – kitara * Steph Gildea – kitara * Kevin Matthews – rummut === Muut tekijät === * Mark Daghorn – tuottaja, äänittäjä, miksaaja * Tim Turan – masteroija * Mike Schindler – kansikuva == Aiheesta muualla == * * Luokka:Vuoden 2006 esikoisalbumit Luokka:Brittiläiset metalcore-albumit
Sail Away

Sail Away on The Rasmuksen, suomalaisen rockyhtyeen, single. Se on toinen Hide from the Sun-albumilta, joka on yhtyeen kuudes pitkäsoitto, julkaistu single. Se julkaistiin lokakuussa 2005 ja se pääsi Suomen virallisen singlelistalle sijalle kaksi. Sail Away on levyn muihin kappaleisiin verraten rauhallinen ja "kevyempisoundinen". Kappaleen tuottivat Mikael Nord Andersson ja Martin Hansen ja se nauhoitettiin Nord Studiosilla Tukholmassa. Sail Awayn lisäksi singleltä löytyy akustinen liveversio sekä remix-versio kappaleesta sekä Lucifer's Angel, joka löytyy Hide from the Sunilta. Singlellä on myös The Rasmus Player Software, jolla pystyy katsomaan yhtyeen kuvia, internetsivuja ja videoita. Sail Awayn videon ohjasi Mathias Vielsäcker ja se kuvattiin Latviassa. Rantakohtaukset ovat kuvattu Riiassa ja latokohtaukset Latvian maaseudulla. Videossa solisti Lauri Ylönen kävelee rannalla nähden merestä nousevan miehen, joka kantaa lintuhäkkiä. Myöhemmin mies kaivaa rannalla kuoppaa ja hänen vieressään seisoo nainen. Seuraavaksi Ylönen näkee lapsien, joilla on kaasunaamarit, tanssivan puisen rakennelman, mahdollisesti polttorovion, ympärillä. Edellisen videon, No Fearin, tapaan videossa lentää perhosia. Useiden outojen tapahtumien jälkeen Ylönen saapuu ladolle, jossa muut yhtyeen jäsenet jo ovat, juuri ennen mereltä saapuvaa hiekkamyrskyä, joka pian ehtii sisään. Hiekkamyrskyn mentyä perhoset lentävät latoon ja yhtyeen jäsenet muuttuvat mureneviksi hiekkapatsaiksi. == Kappalelistaus == # Sail Away (3'49) # Sail Away - acoustic live (3'59) # Sail Away - Benztown Chill Out Mix (7'29) # Lucifer's Angel (3'59) Sail Awayn videon voi katsoa The Rasmus Player Softwaren kautta. Luokka:Vuoden 2005 kappaleet Luokka:The Rasmuksen kappaleet
FC Nordsjælland

FC Nordsjælland on tanskalainen jalkapalloseura Farumin kaupungista, Själlannista. FC Nordsjælland on Farum BK:n ammattilaisjalkapallon edustusjoukkue ja perustettu vuonna 1991. Joukkue pelaa Tanskan Superliigassa. Seura on sijoittunut viime vuosina kymmenen parhaan joukkoon, muun muassa kaudella 2002–2003 kolmanneksi. Nykyisin seuran päävalmentajana toimii aikaisemmin seuran teknisenä johtajana toiminut Flemming Pedersen. Kaudella 2011–2012 Nordsjælland voitti historiansa ensimmäisen Tanskan liigamestaruuden. Nordsjælland claim first Danish title Seura selvitti tiensä myös kauden 2012–2013 Mestareiden liigan lohkovaiheeseen. == Joukkue == === Nykyinen kokoonpano === Päivitetty 25. elokuuta 2023. === Lainalla olevat pelaajat === == Saavutukset == *Tanskan mestaruus: 2012 * Tanskan cup (2): 2010, 2011 == Päävalmentajat == * 1992–1994 Jørgen Andersen * 1994–1999 Jørgen Tideman * 1999–2000 Per Benjaminsen * 2000 Tom Nielsen * 2001–2004 Christian Andersen * 2004–2006 Johnny Petersen * 2006–2011 Morten Wieghorst * 2011–2014 Kasper Hjulmand * 2014–12/2015 Ólafur Kristjánsson == Lähteet == == Aiheesta muualla == * Viralliset kotisivut Nordsjælland, FC Luokka:Furesøn kunta
Night at the Museum – yö museossa

Night at the Museum – yö museossa on vuonna 2006 valmistunut yhdysvaltalainen komediaelokuva. Elokuva perustuu Milan Trencin lastenkirjaan Yö museossa. Elokuvan budjetti oli 110 000 000 dollaria. luettu 23.6.2007 Elokuvan jatko- osa Night at the Museum 2 julkaistiin vuonna 2009. == Juoni == Larry Daley (Ben Stiller) on ollut monessa työssä, mutta hän päättää hankkia vakituisen työpaikan, jotta voisi näyttää parempaa esimerkkiä pojalleen. Hän uskoo saaneensa unelmatyön luonnontieteellisestä museosta yövartijana. Työ ei tosin ole niin ihanteellinen, jona hän sitä pitää, sillä yöllä museo herää henkiin. Larrya museon järjestyksen ylläpidossa auttaa presidentti Rooseveltin vahanukke. Entiset yövartijat yrittävät varastaa taulun, joka herättää museossa kaiken eloon auringon laskettua. ==NäyttelijätElokuvan lopputekstit== Alkuperäinen näyttelijä Suomenkielinen ääninäyttelijä Rooli Ben Stiller Petri Hanttu Larry Daley Robin Williams Eero Saarinen Theodore Roosevelt Dick Van Dyke Veikko Honkanen Cecil Fredericks Owen Wilson Risto Kaskilahti Jedediah Carla Gugino Sanna Majuri Rebecca Hutman Jake Cherry Akira Takaki Nick Daley Steve Coogan Santeri Kinnunen Octavius Ricky Gervais Antti Pääkkönen Dr. McPhee Mickey Rooney Aarre Karén Gus Bill Cobbs Markku Huhtamo Reginald Crystal the Monkey Dexter Markus Bäckman, Antti Jaakola, Carla Rindell, Juuso Salmén, Kari Tamminen, Markku Huhtamo, Sari Ann Stolt, Pasi Ruohonen, Heikki Sankari, Oskari Tamminen ja Juha Varis Muissa rooleissa == Lähteet == *SF Film Finland Oy:n artikkeli === Viitteet === == Aiheesta muualla == *Yö museossa -elokuvan viralliset kotisivut *Yö museossa -elokuvan traileri Luokka:Vuoden 2006 yhdysvaltalaiset elokuvat Luokka:Yhdysvaltalaiset komediaelokuvat Luokka:Shawn Levyn ohjaamat elokuvat
Levi Strauss & Co.

Levi Strauss & Co. on alkuperäinen farmarihousujen eli denim-kankaasta tehtyjen useimmiten siniseksi värjättyjen housujen kehittäjä. Levi’s on yksi kolmesta suuresta farmarien valmistajasta Leen ja Wranglerin ohella. ==Historia== Sanfranciscolaisen kauppiaan Levi Straussin asiakas räätäli Jacob Davis Nevadan Renosta sai 1872 idean vahvistaa farmarihousuja repeämiselle alttiista kohdista kupariniiteillä. Kestävien housujen suosio oli suuri ja Davis tajusi tehneensä tärkeän keksinnön. Davisilla ei ollut varaa hakea patenttia keksinnölleen yksin, joten hän ehdotti yhteistyötä Levi Straussille, ja he hakivat patentin yhdessä. He saivat patentin vuonna 1873 ja tuotanto alkoi ripeästi. Davis vastasi tuotannosta ja Levi Straussin yritys Levi Strauss & Co valmisti housut. Levi’s-farmarien tunnettu tuotemerkki syntyi 1880-luvun lopussa. Siinä kaksi hevosta yrittää repiä housuja rikki. Tämä kuva painettiin pienelle nahanpalalle ja se kiinnitettiin farmarien vyötäröön. Levi’s-yhtiön ykkösfarmarien mallinumero oli 501. Halvempi malli oli mallinumeroltaan 201. Muitakin mallinumeroita oli. Farmaripuseroiden teon Levi’s aloitti jo 1800-luvulla ja myös niistä tuli menestys. Kun farmarihousujen patentti meni umpeen 1890 alkoi Yhdysvalloissa tiukka kilpailu eri valmistajien välillä. Levi’s oli jo ehtinyt valloittaa Yhdysvaltain länsirannikon, mutta keskilännen ja itärannikon valloitti Lee. Levi’s-yhtiön muita tuotemerkkejä on Dockers ja Levi Strauss Signature. Dockers tekee ei- denimkankaisia asuja niin miehille kuin naisille. Levi Strauss & Co. listautui New Yorkin pörssiin vuonna 1971, mutta 1980-luvun keskivaiheilla Straussien omistajasuku osti osakkeet itselleen ja yhtiöstä tuli taas perheyritys. Vuonna 2019 yhtiö meni uudelleen pörssiin. Ennen tätä listautumista Straussin perheen osuus yrityksen osakkeista oli 59 prosenttia. ==Lähteet== * Tuula Poutasuo: Farkkukirja * http://www.levistrauss.com/ * http://www.levi.com/ ===Viitteet=== ==Aiheesta muualla== * http://www.levistrauss.com/ * http://www.levi.com/ Luokka:Vaatemerkit Luokka:Yhdysvaltalaiset pörssiyhtiöt Luokka:Farmarihousut
Zeckendorfin lause

Zeckendorfin lause on belgialaisen matemaatikko Edouard Zeckendorfin mukaan nimetty lause kokonaislukujen esittämisestä Fibonaccin lukujen summana. Zeckendorfin lauseen mukaan jokainen positiivinen kokonaisluku voidaan esittää yksikäsitteisesti yhden tai useamman Fibonaccin luvun summana siten, että summa ei sisällä kahta peräkkäistä Fibonaccin lukua. Summaa, joka täyttää tämän ehdon, kutsutaan Zeckendorfin esitykseksi. Formaalisti Zeckendorfin lause kuuluu muodossa: \forall N \in \mathbb{N}\ N = \sum_{ i=0} ^k F_{c_i}, missä F_n on n:s Fibonaccin luku ja c_i \ge c_{i-1} +2 kaikilla i=1 \dots k . Esimerkiksi luku 100 voidaan esittää Zeckendorfin muodossa :100 = 89 + 8 + 3 Annetulle positiiviselle kokonaisluvulle Zeckendorfin esitys voidaan löytää ahneella algoritmilla valitsemalla esitykseen kullakin kerralla summan suurin mahdollinen Fibonaccin luku siten, että saatu summa ei ylitä alkuperäistä lukua. Vaikeampaa on osoittaa, että annetulle positiiviselle kokonaisluvulle on olemassa täsmälleen yksi Zeckendorfin esitys. ==Lähteet== ==Aiheesta muualla== * * Zeckendorf's theorem cut-the-knotissa Luokka:Lukuteoria Luokka:Matemaattiset teoreemat de:Fibonacci- Folge#Zeckendorf-Theorem
Tauno Savolainen

Tauno Toivo Savolainen (16. joulukuuta 1913 Valkjärvi – 1. syyskuuta 1944 Luumäki) oli suomalainen sotilas ja Mannerheim-ristin ritari numero 24. Siviliiammatiltaan hän oli maanviljelijä ja kartoittaja. Hänella oli kaksi lasta. Korpraali Tauno Savolainen palveli jatkosodan hyökkäysvaiheessa JR 3:ssa taistelulähettinä ja joutui kahdesti yksin yli kymmenmiehistä vihollisosastoa vastaan. Näissä kohtaamisissa Savolainen onnistui tuhoamaan osan vihollisosastoista ja ottamaan yhteensä kymmenen vankiahttp://www.mannerheim-ristinritarit.fi/ritarit?xmid=142, mistä ansioista hänet nimitettiin 12. lokakuuta 1941 Mannerheim-ristin ritariksi numero 24. Savolainen ylennettiin alikersantiksi 14. marraskuuta 1942. Hän palveli Päämajan maanlunastustoimistossa sotilasvirkamiehenä kartoittajan tehtävässä. Savolainen menehtyi virkamatkalla 1. syyskuuta 1944, kun hänen kanoottinsa kaatui Luumäen Kivijärvellä. == Mannerheim-ristin ritariksi == ”Ylipäällikkö on pvm:llä 12.10.41 nimittänyt Vapaudenristin 2. luokan Mannerheim-ristin ritariksi korpraali Tauno Toivo Savolaisen, joka toimiessaan lähettitehtävissä [Kämärän] taistelussa 25.8.41 ja palatessaan takaisin joukkueeseen joutui vahvan vihollispartion yllättämäksi. Politrukki komensi ”tulta” ja ampui, mutta korpraali Savolainen ampui tarkemmin, jolloin vihollisia kaatui ja loput antautuivat vangiksi. Kun viholliset huomasivat, että heitä vastassa oli vain yksi mies, yrittivät he karkuun, vaan onnistumatta. Taistelussa 31.8.41 [palatessaan Hörköstä Karhulaan] kohtasi korpraali Savolainen lukuisia vihollisia, joista tuhosi osan ja otti osan vangiksi.” ==Lähteet== * ===Viitteet=== Luokka:Mannerheim-ristin ritarit Luokka:Vuonna 1913 syntyneet Luokka:Vuonna 1944 kuolleet
Päivikki Elomaa

Päivikki Hilja Elomaa (o.s. Valve, s. 14. heinäkuuta 1931 Lahti) on suomalainen urheilija, joka on menestynyt kansallisesti koripallossa, pesäpallossa ja keilailussa. Elomaa asuu Suolahdessa, Äänekoskella. Uransa aikana Elomaa on edustanut seuroja Lahden Urheilijat, Lahden Mailaveikot, Lahden Koripalloilijat, Jyväskylän Ryhti, Laukaan Urheilijat, Iin Urheilijat, Iin Naisvoimistelijat, Suolahden Urheilijat ja Suolahden Naisvoimistelijat. == Koripallon Suomen mestari ja maajoukkuepelaaja == Elomaa voitti Lahden Koripalloilijoiden kanssa koripallon Suomen mestaruuden vuonna 1952, hopeaa vuonna 1951 sekä pronssia vuonna 1949. SKL:n mestaruus hänellä on vuosilta 1951 ja 1952. Lahden Koripalloilijoissa toimi tuolloin Suomen ensimmäinen amerikkalaisvalmentaja ja koripalloilun pitkäaikainen vaikuttaja Robert Petersen. Vuonna 1955 Elomaa osallistui Varsovassa kansainväliseen koripalloturnaukseen, jossa käytiin viisi maaottelua Itä-Euroopan maita vastaan. Kalottimaaotteluissa hän oli kahdesti ja palkittiin niissä parhaana pelaajana. Piirinmestaruuksia tuli neljä. Koripallovalmennuksessa Elomaalla on myös pitkä kokemus, parhaimpana saavutuksena vuoden 1956 Lahden Suurkisojen A-tyttöjen sarjan mestaruus, mikä vastasi senaikaista Suomen mestaruutta. Kisa oli samalla ensimmäinen A-tyttöikäisille järjestetty mestaruuskisa. == Pesäpalloa mestaruussarjassa == Pesäpalloa Elomaa pelasi 1950-luvun alkupuolella kauden mestaruussarjassa. Hän oli joukkueensa Lahden Mailaveikkojen kapteeni ja polttaja ja sai kaksi pm:ta. == Keilailua SM- tasolla == Keilailua Elomaa on harrastanut vuodesta 1968 ja noussut vuonna 1970 ensimmäisenä Äänekosken Keilailuliiton (ÄKL) naiskeilaajana M-luokkaan. ÄKL:n mestaruuksia tai muita ÄKL:n mitaleita hänellä on useita. Vuoden 1971 SM-kilpailuissa hän sijoittui henkilökohtaisesti 16:nneksi ja parikeilailussa viidenneksi. Paras tulos kilpailuissa on yhdellä sarjalla 264 ja kahdeksalla 1592. == Muuta == Päivikki Elomaa on voittanut 1950-luvulla Lahden mestaruuden pöytätenniksen nelinpelissä yhdessä puolisonsa Antti Elomaan kanssa. Viime vuosien aikana hän on harrastanut golfia hyvällä tasolla, josta esimerkkinä pari Ääneseudun mestaruutta. Päivikki Elomaan puoliso Antti Elomaa on kuuluisa pesäpalloilija. Hänen isänsä Kauko Valve kuuluu Suomen Tunnustuksellisen Luterilaisen Kirkon perustajiin. == Lähteet == * Urheilumme kasvot. Osa 3. Palloilu. 1973 * Henkilöhaastattelu Luokka:Suomalaiset koripalloilijat Luokka:Suomalaiset pesäpalloilijat Luokka:Suomalaiset keilaajat Luokka:Vuonna 1931 syntyneet Luokka:Elävät henkilöt
Koreankielinen Wikipedia

Koreankielinen Wikipedia () on koreankielinen versio Wikipediasta. Koreankielisessä Wikipediassa on noin artikkelia. Koreankielinen Wikipedia käyttää pääasiassa hangeuleita. Hanjijeja käytetään harvoin. Vuonna 2008 tehtiin aloite toisen koreankielisen Wikipedian perustamisesta, jossa käytettäisiin sekaisin sekä hangeulia että hanjaa, mutta ehdotus kaatui. Ihmisoikeusaktivistit ovat lähettäneet muistitikuille ladattuja kopioita koreankielisestä Wikipediasta Pohjois-Koreaan ilmapallojen avulla. == Lähteet == Koreankielinen Wikipedia Wikipedia
PRETIS

PRETIS (Preduzece TIto Sarajevo) oli sarajevolainen auto- ja moottoripyörätehdas Bosniassa. Nykyisin tehdas valmistaa tykistön ammuksia. Vuonna 1963 saksalainen NSU teki sopimuksen PRETISin kanssa jossa se luovutti sille oman aiemman moottoripyörätuotantonsa lisenssit ja tuotantovälineet. NSU:n malleja olivat Maxi-moottoripyörät ja Prima-skootterit. Myöhemmin tehdas tuotti lisenssillä NSU Prinz henkilöautoja. ==Aiheesta muualla== *Pretis Luokka:Autonvalmistajat